CELEX: 62010CN0156
Language: mt
Date: 2010-04-06 00:00:00
Title: Kawża C-156/10 P: Appell ippreżentat fis- 6 ta’ April 2010 minn Karen Goncharov kontra s-sentenza tal-Qorti Ġenerali (Ir-Raba’ Awla) tal- 21 ta’ Jannar 2010 fil-Kawża T-34/07 — Karen Goncharov vs L-Uffiċċju għall-Armonizzazzjoni fis-Suq Intern (Trade marks u Disinni), parti oħra fil-proċedimenti quddiem il-Bord tal-Appell tal-UASI: DSB

5.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/21
            
         Appell ippreżentat fis-6 ta’ April 2010 minn Karen Goncharov kontra s-sentenza tal-Qorti Ġenerali (Ir-Raba’ Awla) tal-21 ta’ Jannar 2010 fil-Kawża T-34/07 — Karen Goncharov vs L-Uffiċċju għall-Armonizzazzjoni fis-Suq Intern (Trade marks u Disinni), parti oħra fil-proċedimenti quddiem il-Bord tal-Appell tal-UASI: DSB
   (Kawża C-156/10 P)
   2010/C 148/32
   Lingwa tal-kawża: il-Ġermaniż
   
      Partijiet
   
   
      Appellanti: Karen Goncharov (rappreżentanti A. Späth u G. N. Hasselblatt, avukati)
   
      Appellati: L-Uffiċċju għall-Armonizzazzjoni fis-Suq Intern (Trade marks u Disinni), DSB
   
      Talbiet tal-appellanti
   
   L-appellanti titlob lill-Qorti tal-Ġustizzja jogħġobha
   
               (1)
            
            
               tannulla s-sentenza tal-Qorti Ġenerali tal-21 ta’ Jannar 2010 (Kawża T-34/07),
            
         
               (2)
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tal-4 ta’ Diċembru 2006 (Każ R 1330/2005-2) u
            
         
               (3)
            
            
               tikkundanna lill-UASI għall-ispejjeż quddiem il-Qorti tal-Ġustizzja, il-Qorti Ġenerali u l-Bord tal-Appell kif ukoll għall-ispejjeż tal-appellanti.
            
         
      Aggravji u argumenti prinċipali
   
   Is-sentenza tal-Qorti Ġenerali tal-21 ta’ Jannar 2010 (T-34/07) għandha tiġi annullata peress li tikser id-dispożizzjoni dwar l-esklużjoni ta’ reġistrazzjoni minħabba raġunijiet relattivi għal rifjut tal-Artikolu 8(1)(b) tar-Regolament (KE) Nru 40/94, tal-20 ta’ Diċembru 1993, dwar it-trade mark Komunitarja (issostitwit bir-Regolament (KE) Nru 207/2009, tas-26 ta’ Frar 2009, dwar it-trade mark Komunitarja).
   Il-Qorti Ġenerali applikat, b’mod żbaljat fil-liġi, il-prinċipji ġenerali għall-evalwazzjoni tal-probabbiltà ta’ konfużjoni. B’mod partikolari, il-Qorti Ġenerali ma kkunsidratx iċ-ċirkustanzi tal-każ b’mod komprensiv billi ma kkunsidratx li t-trade marks inkwistjoni huma fformati minn akronimi.
   Il-Qorti Ġenerali fl-aħħar mill-aħħar ibbażat id-deċiżjoni tagħha biss fuq l-osservanza li l-konsumatur ġeneralment jattribwixxi l-iktar piż lill-ewwel parti tal-kliem. F’dan ir-rigward, id-differenza fil-forma tal-ittra “W” fit-trade mark ikkontestata mhijiex biżżejjed sabiex telimina x-xebh viżiv u fonetiku.
   Il-Qorti Ġenerali tinjora l-fatt li t-trade marks kunfliġġenti mhumiex kliem imma akronimi. Ir-raġunijiet li wasslu għas-sentenza juru li l-Qorti Ġenerali ma wettqitx evalwazzjoni komprensiva tal-probabbiltà ta’ konfużjoni, iżda ddependiet biss fuq osservazzjonijiet, li barra minn dan ma jistgħux jitqiesu bħala applikabbli fil-każ preżenti sabiex fuqhom tittieħed deċiżjoni.
   Fil-fatt, is-soltu l-konsumaturi janalizzaw l-ittri fl-akronimi separatament. Għalhekk għal trade marks komposti minn akronimi ma jistgħux jiġu applikati l-osservazzjonijiet li jirriżultaw mit-trades marks verbali.